Hun har i årenes løp samarbeidet med flere norske institusjonsteatre og frigrupper. Allerede i 1984 fremførte hun på Den Nationale Scene i Bergen. I 1998 var hun tilbake på Den Nationale Scene med oppsetningen . Året etter satte frigruppen Teater Fusentast og Trøndelag Teater sammen opp , basert på Cervantes' tobindsverk , med Nola Rae som regissør. Teater Fusentasts Coby Omvlee hadde skrevet stykket og spilte selv Dona Quichota, og Marit Jaastad (senere etterfulgt av Marit Synnøve Berg) hadde rollen som Sandra Pansy (basert på romanverkets Sancho Panza). For Oslo Nye Teater dramatiserte og regisserte hun forestillingen i år 2000, basert på Ibsens skuespill, med Helle Haugen som Hedvig, Helen Vikstvedt i rollen som Gregers Werle, og Martin Slaatto som Hjalmar Ekdal. Nola Rae var også forestillingens kostymedesigner. Forestillingen ble vist på Centralteatret. I 2001 var Nola Rae konsulent for Nationaltheatret, i forbindelse med den første oppsetningen på Torshovteatret, som fikk navnet . Dette stykket tok utgangspunkt i skuespillet av tsjekkiske Pavel Kohout, og Nola Rae instruerte skuespillerne i teknikker som hører til det klassiske «klovnefaget».